CELEX: 32015D0290
Language: el
Date: 2015-02-20 00:00:00
Title: Εκτελεστική απόφαση (ΕΕ) 2015/290 της Επιτροπής, της 20ής Φεβρουαρίου 2015 , σχετικά με τη συμμόρφωση των τιμών μονάδας στις ζώνες χρέωσης για το 2014 βάσει του άρθρου 17 του εκτελεστικού κανονισμού (ΕΕ) αριθ. 391/2013 και την κατάργηση της απόφασης 2013/631/ΕΕ [κοινοποιηθείσα υπό τον αριθμό C(2015) 882]

24.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 51/10
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/290 ΤΗΣ ΕΠΙΤΡΟΠΉΣ
   της 20ής Φεβρουαρίου 2015
   σχετικά με τη συμμόρφωση των τιμών μονάδας στις ζώνες χρέωσης για το 2014 βάσει του άρθρου 17 του εκτελεστικού κανονισμού (ΕΕ) αριθ. 391/2013 και την κατάργηση της απόφασης 2013/631/ΕΕ
   
      
         [κοινοποιηθείσα υπό τον αριθμό C(2015) 882]
      
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 550/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, σχετικά με την παροχή υπηρεσιών αεροναυτιλίας στο πλαίσιο του Ενιαίου Ευρωπαϊκού Ουρανού («κανονισμός για την παροχή υπηρεσιών») (1), και ιδίως το άρθρο 15,
   Εκτιμώντας τα ακόλουθα:
   
               (1)
            
            
               Ο εκτελεστικός κανονισμός (ΕΕ) αριθ. 391/2013 της Επιτροπής (2) καθορίζει κοινό σύστημα χρέωσης των αεροναυτιλιακών υπηρεσιών. Το κοινό σύστημα χρέωσης αποτελεί αναπόσπαστο στοιχείο για την επίτευξη των στόχων του μηχανισμού επιδόσεων που ορίζεται στο άρθρο 11 του κανονισμού (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου (3) και στον εκτελεστικό κανονισμό (ΕΕ) αριθ. 390/2013 της Επιτροπής (4).
            
         
               (2)
            
            
               Στην απόφαση 2011/121/ΕΕ της Επιτροπής (5), ορίσθηκαν στόχοι επιδόσεων σε κλίμακα Ευρωπαϊκής Ένωσης, καθώς και στόχος οικονομικής απόδοσης για την παροχή υπηρεσιών αεροναυτιλίας για τα έτη 2012 έως 2014. Με τις επιστολές της από 19 Ιουλίου 2012 και 17 Δεκεμβρίου 2012, η Επιτροπή ενημέρωσε τα κράτη μέλη ότι τα αναθεωρημένα σχέδια και στόχοι επιδόσεων συνάδουν με τους στόχους επιδόσεων που εγκρίθηκαν σε κλίμακα Ευρωπαϊκής Ένωσης και συμβάλλουν επαρκώς σε αυτούς. Οι στόχοι οικονομικής απόδοσης είναι εκφρασμένοι σε καθορισμένες τιμές μονάδας.
            
         
               (3)
            
            
               Σύμφωνα με το άρθρο 17 παράγραφος 1 στοιχεία β) και γ) του εκτελεστικού κανονισμού (ΕΕ) αριθ. 391/2013, η Επιτροπή οφείλει να αξιολογεί σε ετήσια βάση τις τιμές μονάδας στις ζώνες χρέωσης που υποβάλλουν τα κράτη μέλη στην Επιτροπή, σύμφωνα με τις διατάξεις του εν λόγω κανονισμού και του εκτελεστικού κανονισμού (ΕΕ) αριθ. 390/2013.
            
         
               (4)
            
            
               Το 2013 η Επιτροπή εξέτασε τις τιμές μονάδας για το 2014 στις ζώνες χρέωσης με τη βοήθεια του φορέα επανεξέτασης των επιδόσεων (PRB) και της κεντρικής υπηρεσίας τελών διαδρομής του Eurocontrol, χρησιμοποιώντας τα δεδομένα και τα πρόσθετα στοιχεία που διαβίβασαν τα κράτη μέλη. Κατά συνέπεια, η Επιτροπή εξέδωσε την απόφαση 2013/631/ΕΕ της Επιτροπής (6). Με την απόφαση αυτή η Επιτροπή κοινοποίησε στα κράτη μέλη σύμφωνα με το άρθρο 17 παράγραφος 1 στοιχείο δ) του εκτελεστικού κανονισμού (ΕΕ) αριθ. 391/2013, ότι έκρινε τις τιμές μονάδας στις ζώνες χρέωσης για το 2014 που της υποβλήθηκαν σύμφωνες με τους εκτελεστικούς κανονισμούς (ΕΕ) αριθ. 390/2013 και (ΕΕ) αριθ. 391/2013.
            
         
               (5)
            
            
               Μετά την έκδοση της απόφασης 2013/631/ΕΕ, το 2014 η Βουλγαρία, η Δανία, η Λιθουανία, η Ουγγαρία, η Πολωνία και η Σλοβακία ενημέρωσαν την Επιτροπή για αλλαγές ορισμένων παραμέτρων του υπολογισμού των σχετικών τιμών μονάδας, οι οποίες δεν ήταν γνωστές όταν υποβλήθηκαν στην Επιτροπή τα αρχικά δεδομένα και πρόσθετα στοιχεία για την αξιολόγηση της συμμόρφωσης και κατέστησαν αναγκαίες ορισμένες διορθώσεις στις σχετικές τιμές μονάδας του 2014. Τα εν λόγω έξι κράτη μέλη υπέβαλαν στην Επιτροπή διορθωμένες τιμές μονάδας.
            
         
               (6)
            
            
               Σύμφωνα με το άρθρο 17 παράγραφος 1 στοιχεία γ) και δ) του εκτελεστικού κανονισμού (ΕΕ) αριθ. 391/2013, η Επιτροπή αξιολόγησε αυτές τις διορθωμένες τιμές μονάδας στις ζώνες χρέωσης για το 2014 στη Βουλγαρία, τη Δανία, τη Λιθουανία, την Ουγγαρία, την Πολωνία και τη Σλοβακία, με βάση τις διατάξεις των εκτελεστικών κανονισμών (ΕΕ) αριθ. 390/2013 και (ΕΕ) αριθ. 391/2013 και κατέληξε στο συμπέρασμα ότι είναι σύμφωνες με τη νομοθεσία. Το συμπέρασμα αυτό πρέπει, επομένως, να κοινοποιηθεί ενδιαφερόμενα στα κράτη μέλη.
            
         
               (7)
            
            
               Για λόγους σαφήνειας και συνάφειας, πρέπει, συνεπώς, να καταργηθεί η απόφαση 2013/631/ΕΕ και να αντικατασταθεί από την παρούσα απόφαση.
            
         
               (8)
            
            
               Η κοινοποίηση ότι οι τιμές μονάδας στις ζώνες χρέωσης είναι σύμφωνες με τους εκτελεστικούς κανονισμούς (ΕΕ) αριθ. 390/2013 και (ΕΕ) αριθ. 391/2013 πραγματοποιείται με την επιφύλαξη του άρθρου 16 του κανονισμού (ΕΚ) αριθ. 550/2004.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής ενιαίου ουρανού,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι τιμές μονάδας για το 2014 στις ζώνες χρέωσης που καθορίζονται στο παράρτημα της παρούσας απόφασης είναι σύμφωνες με τους εκτελεστικούς κανονισμούς (ΕΕ) αριθ. 390/2013 και (ΕΕ) αριθ. 391/2013.
   Άρθρο 2
   Η απόφαση 2013/631/ΕΕ καταργείται.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 20 Φεβρουαρίου 2015.
      
         
            Για την Επιτροπή
         
         Violeta BULC
         
            Μέλος της Επιτροπής
         
      
   
   
      (1)  ΕΕ L 96 της 31.3.2004, σ. 10.
   
      (2)  Εκτελεστικός κανονισμός (ΕΕ) αριθ. 391/2013 της Επιτροπής, της 3ης Μαΐου 2013, για τον καθορισμό κοινού συστήματος χρέωσης των αεροναυτιλιακών υπηρεσιών (ΕΕ L 128 της 9.5.2013, σ. 31).
   
      (3)  Κανονισμός (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για τη χάραξη του πλαισίου για τη δημιουργία του Ενιαίου Ευρωπαϊκού Ουρανού (κανονισμός-πλαίσιο) (ΕΕ L 96 της 31.3.2004, σ. 1).
   
      (4)  Εκτελεστικός κανονισμός (ΕΕ) αριθ. 390/2013 της Επιτροπής, της 3ης Μαΐου 2013, για καθορισμό μηχανισμού επιδόσεων των υπηρεσιών αεροναυτιλίας και των λειτουργιών δικτύου (ΕΕ L 128 της 9.5.2013, σ. 1).
   
      (5)  Απόφαση 2011/121/ΕΕ της Επιτροπής, της 21ης Φεβρουαρίου 2011, σχετικά με τον καθορισμό των στόχων επιδόσεων και ορίων συναγερμού σε κλίμακα Ευρωπαϊκής Ένωσης για την παροχή υπηρεσιών αεροναυτιλίας τα έτη 2012 έως 2014 (ΕΕ L 48 της 23.2.2011, σ. 16).
   
      (6)  Απόφαση 2013/631/ΕΕ της Επιτροπής, της 29ης Οκτωβρίου 2013, σχετικά με τη συμμόρφωση των τιμών μονάδας στις ζώνες χρέωσης για το 2014 βάσει του άρθρου 17 της τον εκτελεστικού κανονισμού (ΕΕ) αριθ. 391/2013 (ΕΕ L 289 της 31.10.2013, σ. 68).
   
      ΠΑΡΑΡΤΗΜΑ
      
                  Ζώνη χρέωσης
               
               
                  Τιμή μονάδας εξυπηρέτησης κατά τη διαδρομή για το 2014
                  σε εθνικό νόμισμα (1)
                  
                  (κωδικός ISO)
               
            
                  Αυστρία
               
               
                  73,39 EUR
               
            
                  Βέλγιο και Λουξεμβούργο
               
               
                  72,04 EUR
               
            
                  Βουλγαρία
               
               
                  73,09 BGN
               
            
                  Κύπρος
               
               
                  38,41 EUR
               
            
                  Τσεχική Δημοκρατία
               
               
                  1 198,16 CZK
               
            
                  Δανία
               
               
                  531,33 DKK
               
            
                  Εσθονία
               
               
                  23,97 EUR
               
            
                  Φινλανδία
               
               
                  52,06 EUR
               
            
                  Γαλλία
               
               
                  65,77 EUR
               
            
                  Γερμανία
               
               
                  77,32 EUR
               
            
                  Ελλάδα
               
               
                  34,53 EUR
               
            
                  Ουγγαρία
               
               
                  12 539,40 HUF
               
            
                  Ιρλανδία
               
               
                  30,62 EUR
               
            
                  Ιταλία
               
               
                  78,83 EUR
               
            
                  Λετονία
               
               
                  28,44 EUR
               
            
                  Λιθουανία
               
               
                  157,97 LTL
               
            
                  Μάλτα
               
               
                  27,61 EUR
               
            
                  Κάτω Χώρες
               
               
                  66,47 EUR
               
            
                  Πολωνία
               
               
                  147,43 PLN
               
            
                  Πορτογαλία - Λισαβόνα
               
               
                  38,74 EUR
               
            
                  Ρουμανία
               
               
                  168,83 RON
               
            
                  Σλοβακία
               
               
                  60,93 EUR
               
            
                  Σλοβενία
               
               
                  67,46 EUR
               
            
                  Ηπειρωτική Ισπανία
               
               
                  71,69 EUR
               
            
                  Ισπανία (Κανάριοι Νήσοι)
               
               
                  58,36 EUR
               
            
                  Σουηδία
               
               
                  638,85 SEK
               
            
                  Ηνωμένο Βασίλειο
               
               
                  70,46 GBP
               
            
         (1)  Στις ανωτέρω τιμές μονάδας δεν περιλαμβάνεται η τιμή μονάδας διοικητικής διεκπεραίωσης που αναφέρεται στο άρθρο 18 του εκτελεστικού κανονισμού (ΕΕ) αριθ. 391/2013 και εφαρμόζεται στα κράτη που είναι συμβαλλόμενα μέρη της πολυμερούς συμφωνίας του Eurocontrol για τα τέλη διαδρομής.